ทางด่วนพนมเปญ–พระสีหนุ

ทางด่วนพนมเปญ–พระสีหนุ (ផ្លូវល្បឿនលឿនភ្នំពេញ-ព្រះសីហនុ) หรือ ทางด่วนหมายเลข 4 (E4)  เป็นทางด่วนแห่งชาติสายหนึ่งของกัมพูชา ด้วยความยาว abbr=off เชื่อมต่อเมืองหลวงพนมเปญกับจังหวัดพระสีหนุ ภายใต้การสนับสนุนจากประเทศจีน ดำเนินการโดย บริษัท ทางด่วนพนมเปญ–พระสีหนุแห่งกัมพูชา จำกัด

**ประวัติ**
ทางด่วนพนมเปญ–พระสีหนุ เป็นโครงการที่ได้รับการสนับสนุนจากประเทศจีนผ่านการก่อสร้างของบริษัท  ไชน่า โรด แอนด์ บริดจ์ คอร์ปอเรชัน (China Road and Bridge Corporation) ด้วยวงเงิน 2 พันล้านดอลลาร์สหรัฐ (ประมาณ 7.53 หมื่นล้านบาท) ภายใต้โครงการของข้อริเริ่มเข็มขัดและเส้นทาง โดยใช้ระยะเวลาในการก่อสร้างเป็นเวลา 3 ปี เริ่มต้นเมื่อเดือนมีนาคม พ.ศ. 2562 เสร็จสิ้นร้อยละ 90 ในเดือนเมษายน พ.ศ. 2565 และเสร็จสมบูรณ์ในช่วงปลายปีปี พ.ศ. 2565
ทางด่วนพนมเปญ–พระสีหนุ เริ่มเปิดใช้งานอย่างเป็นทางการเมื่อวันที่ 1 ตุลาคม พ.ศ. 2565 และเปิดให้ทดลองใช้งานฟรีเป็นระยะเวลา 1 เดือน ตั้งแต่วันที่ 1 – 31 ตุลาคม พ.ศ. 2565 โดยในสัปดาห์แรกที่เปิดให้ทดลองใช้งานได้ฟรีมีผู้สนใจเข้าใช้บริการมากถึง 80,231 คัน เฉลี่ยใช้งานวันละ 11,460 คัน ขณะที่หลังจากผ่านไป 3 เดือน รายงานของ บริษัท ทางด่วนพนมเปญ–พระสีหนุแห่งกัมพูชา จำกัด (Cambodian PPSHV Expressway Co., Ltd.) ระบุว่ามีจำนวนผู้ใช้งานจำนวน 1,112,590 คัน ตั้งแต่วันที่ 1 ตุลาคม พ.ศ. 2565 – 31 ธันวาคม พ.ศ. 2565

**รายละเอียดของเส้นทาง**
ทางด่วนพนมเปญ–พระสีหนุ เป็นทางด่วนขนาดทิศทางละ 2 ช่องจราจร พร้อมด้วยช่องจราจรฉุกเฉิน พื้นผิวยางมะตอย ช่วยลดระยะเวลาการเดินทางจากเดิมหากใช้ทางหลวงหมายเลข 4 จะใช้เวลาในการเดินทาง 5 ชั่วโมง เมื่อใช่ทางด่วนซึ่งเป็นถนนระบบปิดจะลดระยะเวลาการเดินทางเหลือแค่เพียง 2 ชั่วโมงเท่านั้น
สำหรับการใช้งาน ทางด่วนพนมเปญ–พระสีหนุ อนุญาตให้รถจักรยานยนต์ขนาด 500 ซีซีขึ้นไปสามารถใช้งานได้ สำหรับรถยนต์ส่วนบุคคลสามารถใช้ความเร็วขั้นต่ำไม่น้อยกว่า 60 กิโลเมตรต่อชั่วโมง และสูงสุด 120 กิโลเมตรต่อชั่วโมง รถบรรทุกที่ไม่มีการพ่วงและรถจักรยานยนต์ใช้ความเร็วสูงสุด 100 กิโลเมตรต่อชั่วโมง และรถบรรทุกพ่วงสามารถใช้ความเร็วสูงสุด 80 กิโลเมตรต่อชั่วโมง

**ด่านเก็บค่าธรรมเนียมผ่านทาง**
ทางด่วนพนมเปญ–พระสีหนุ ตลอดเส้นทางเป็นระบบปิด (Close System) รับผิดชอบการดูแลสัมปทานและจัดเก็บผลประโยชน์โดย บริษัท ทางด่วนพนมเปญ–พระสีหนุแห่งกัมพูชา จำกัด มีอาคารเก็บค่าผ่านทางทั้งหมด 8 แห่ง ได้แก่ - ด่านพนมเปญ- ด่านกำปงสปือตะวันออก- ด่านกำปงสปือตะวันตก- ด่านเต็งทริยึง- ด่านกำปงสิลา- ด่านซแรอ็อมบิล- ด่านสตึงหาว- ด่านพระสีหนุ

**รูปแบบการจัดเก็บค่าผ่านทาง**
ทางแยกเพื่อออกจากทางด่วนบริเวณด่านกำปงสปือตะวันออก
ทางด่วนพนมเปญ–พระสีหนุ มีรูปแบบการจัดเก็บค่าผ่านทาง ดังนี้- เงินสด- ระบบอัตโนมัติ
** ระบบตรวจและอ่านป้ายทะเบียนยานพาหนะอัตโนมัติ (ANPR)
** ระบบจัดเก็บค่าผ่านทางอิเล็กทรอนิกส์ (ETC)

**อัตราการคิดค่าธรรมเนียม**
ทางด่วนพนมเปญ–พระสีหนุ มีอัตราการคิดค่าธรรมเนียมแบ่งตามประเภทของรถจำแนกออกได้ ดังนี้- ประเภท ก (Type A) คือรถจักรยานยนต์ขนาด 500 ซีซีขึ้นไป รถครอบครัว (Family car) ไม่เกิน 7 ที่นั่ง และรถบรรทุกขนาดน้อยกว่า 2 ตัน คิดค่าธรรมเนียมระยะทาง 0.08 ดอลลาร์สหรัฐต่อกิโลเมตร- ประเภท ข (Type B) คือรถยนต์นั่งส่วนบุคคลตั้งแต่ 8 ถึง 19 ที่นั่ง หรือรถบรรทุกที่มีระวางบรรทุกระหว่าง 2 ถึง 5 ตัน คิดค่าธรรมเนียมระยะทาง 0.16 ดอลลาร์สหรัฐต่อกิโลเมตร- ประเภท ค (Type C) คือรถโดยสารขนาดใหญ่ที่มีนั่งตั้งแต่ 20 ถึง 56 ที่นั่ง หรือรถบรรทุกที่มีระวางบรรทุกระหว่าง 5 ถึง 10 ตัน คิดค่าธรรมเนียมระยะทาง 0.24 ดอลลาร์สหรัฐต่อกิโลเมตร- ประเภท ง (Type D) คือรถบรรทุกที่มีระวางบรรทุกระหว่าง 10 ถึง 20 ตัน คิดค่าธรรมเนียมระยะทาง 0.32 ดอลลาร์สหรัฐต่อกิโลเมตร- ประเภท จ (Type E) คือรถบรรทุกที่มีระวางบรรทุกตั้งแต่ 20 ตันขึ้นไป คิดค่าธรรมเนียมระยะทาง 0.40 ดอลลาร์สหรัฐต่อกิโลเมตร

**ทางแยกที่สำคัญ**

**ดูเพิ่ม**
 ทางด่วนในประเทศกัมพูชา- การขนส่งในประเทศกัมพูชา

**อ้างอิง**
หมวดหมู่:ถนนในประเทศกัมพูชา